
	Când zarva zilei se preface-n şoapte
	 Şi-n pieţele, de linişte-acum pline,
	Şi-aşterne umbra străvezia noapte,
	 Iar somnul ca răsplata trudei vine,
	Atunci începe veghea mea şi chinul
	 Şi ceasurile picură-n tăcere:
	În nemişcarea nopţii simt veninul
	 Mustrărilor arzând pân'la durere,
	În cugetul meu trist, noian de vise,
	 Sfâşietoare gânduri s-au ivit.
	Iar amintirea iese din abise
	 Rostogolindu-şi ghemul nesfârşit.
	Şi recitindu-mi viaţa mea în silă
	 Blestem şi mă cutremur, plâng amar -
	Dar rândurile triste de pe filă
	 Răsar prin pânza lacrimilor, iar.

